Neuvoston asetus (ETY) N:o 2229/88, annettu 19 päivänä heinäkuuta 1988, riisin yhteisestä markkinajärjestelystä annetun asetuksen (ETY) N:o 1418/76 muuttamisesta



Virallinen lehti nro L 197 , 26/07/1988 s. 0030 - 0030

Suomenk. erityispainos Alue 3 Nide 27 s. 0035

Ruotsink. erityispainos Alue 3 Nide 27 s. 0035



NEUVOSTON ASETUS (ETY) N:o 2229/88, annettu 19 päivänä heinäkuuta 1988, riisin yhteisestä markkinajärjestelystä annetun asetuksen (ETY) N:o 1418/76 muuttamisesta EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 43 artiklan, ottaa huomioon komission ehdotuksen(1), ottaa huomioon Euroopan parlamentin lausunnon(2), ottaa huomioon talous- ja sosiaalikomitean lausunnon(3), sekä katsoo, että markkinointivuoden 1987/1988 alusta interventiojärjestelmää muutettiin erityisesti interventioelinten suorittamien ostojen aloittamista koskevien edellytysten osalta interventioiden sallittuna toteuttamisaikana; kokemus on osoittanut, että uusi järjestelmä johtaa hyvin raskaaseen hallintoon tuomatta mitään todellisia etuja; tämän vuoksi olisi palattava takaisin aikaisempaan järjestelmään, ja interventio-ostojen yhteydessä markkinointivuoden alussa voimassa olevaan interventiohintaan on sovellettava 94 prosentin kerrointa; sen sijaan kerrointa ei sovelleta kuukausittaisiin korotuksiin, ON ANTANUT TÄMÄN ASETUKSEN: 1 artikla Muutetaan asetusta (ETY) N:o 1418/76(4) seuraavasti: 1 Korvataan 5 artikla seuraavasti: "5 artikla 1 Interventioelimet ostavat niille tarjotun paddy- eli raakariisin 1 päivän joulukuuta ja 31 päivän heinäkuuta välisenä aikana sillä edellytyksellä, että tarjoukset ovat erityisesti laadun ja määrän osalta 5 kohdan mukaisesti määritettävien vaatimusten mukaisia. 2 Edellä 1 kohdassa tarkoitetut ostot tehdään hinnan perusteella, joka on 94 prosenttia voimassa olevasta interventiohinnasta kaupan keskuksessa, jonne paddy eli raakariisi tarjotaan 4 ja 5 kohdan mukaisesti vahvistetuilla edellytyksillä. Jos tarjotun paddy- eli raakariisin laatu poikkeaa vakiolaadusta, jolle interventiohinta on vahvistettu, hintaa tarkistetaan tekemällä korotuksia tai alennuksia. 3 Interventioelimet asettavat 1 kohdan mukaisesti ostamansa paddy- eli raakariisin 4 ja 5 kohdan mukaisesti vahvistetuilla edellytyksillä myyntiin joko kolmansiin maihin suuntautuvaan vientiin tai sisämarkkinoiden tarpeisiin. 4 Neuvosto antaa määräenemmistöllä komission ehdotuksesta interventioa koskevat yleiset säännöt. 5 Jäljempänä 27 artiklassa säädettyä menettelyä noudattaen vahvistetaan yksityiskohtaiset säännöt tämän artiklan soveltamisesta, erityisesti: - interventiossa vaadittu vähimmäislaatu ja -määrä, - interventiossa käytettävät korotukset ja alennukset, - interventioelinten ostoja koskevat menettelyt ja edellytykset, - interventioelinten myyntiin saattamista koskevat menettelyt ja edellytykset." 2 Korvataan 7 artiklan 1 kohta seuraavasti: "1 Tavoitehintaa, interventiohintaa ja 5 artiklan 2 kohdassa tarkoitettuja ostohintoja korotetaan kuukausittaisilla korotuksilla, jotka porrastetaan koko markkinointivuoden ajalle tai osalle sitä." 2 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä. Sitä sovelletaan 1 päivästä syyskuuta 1988. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 19 päivänä heinäkuuta 1988. Neuvoston puolesta Puheenjohtaja Y. POTTAKIS (1) EYVL N:o C 139, 30.5.1988, s. 13 (2) EYVL N:o C 167, 27.6.1988 (3) EYVL N:o C 175, 4.7.1988, s. 33 (4) EYVL N:o L 166, 25.6.1976, s. 1